  Туспуктэм: Григорий Фомин Наталия Сильвестрова Ссюресъёс вылын букос луэмен сэрен 22-тӥ шуркынмонэ Ижкарын, Воткаын, Вотка, Дэри, Эгра, Сарапул, Сьӧлта но Якшур-Бӧдья ёросъёсын нылпиосты школае автобусэн нуллонэз быдэсак яке оглюкетсэ дугдытӥзы. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Пиналъёсты дистанционной амалэн дышетонэ выжтӥзы   Куазез эскерисьёс чакламъя,  22-тӥ шуркынмонэ элькунын быдэс нунал ӵоже лымы усёз на, интыосын йӧ зор ортчоз. 23-тӥ шуркынмонэ уйин озьы ик зол лымыялоз, нуназе лябӟыны кутскоз, куазь шуак кезьыт кариськоз - температура -14…-19 градусозь лэзькоз. Тодэ вайытом, Ижкарын уй-нуналскын лымылэн толэзьем эсэпез усиз. Ижкарысь нылпиос зол лымыян дыръя школае мынытэк быгатозы. Ватсалом, Удмуртиын баӟым машинаос понна сюресъёс вылын сюбегатонъёс кутӥзы. Тегъёс: школаос нылпиос автобусъёс лымы Удмуртия  